Diari Oficial de la Generalitat Valenciana


Sumari del DOGV 366, del 21-04-1986 (1986/806051)

DECRET 32/1986, de 10 de març, del Consell de la Generalitat Valenciana, pel qual es crea el premi de les Lletres de la Generalitat Valenciana.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/03/10/32**

### Versions

 03/07/2012 - Actualitat  Text inicial: 21/04/1986 - 02/07/2012 

### Dades del document

Número de DOGV
:   366

Data del DOGV
:   21-04-1986

Secció del DOGV
:   DISPOSICIONS GENERALS

Número del document
:   1986/806051


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 03.07.2012**

**Decret 32/1986, de 10 de març, del Consell de la Generalitat Valenciana, pel qual es crea el Premi de les Lletres de la Generalitat Valenciana.**

**[(DOCV núm. 366 de 21.04.1986)](http://www.docv.gva.es/datos/1986/04/21/pdf/1986_806051.pdf) Ref. 0470/1986**

La Generalitat Valenciana té reconeguda la competència exclusiva en matèria de cultura, en virtut de l'establert a l'article trenta-un de la Llei Orgànica 5/1982, d'1 de juliol, que aprovà l'Estatut d’Autonomia, i es raspassà per Reial Decret 3066/1983, de 13 d'octubre entre altres funcions i serveis, el foment de la cultura.

Distingir i recompensar aquells autors valencians les obres dels quals s'han dedicat a l'estudi i difusió de la cultura, és indubtablement una manera de fomentar-la.

En atenció d'aquests motius, a proposta del conseller de Cultura, Educació i Ciència i amb la deliberació prèvia del Consell en sessió de 10 de març de 1986,

DECRETE:

**Article primer**

Amb la finalitat de reconèixer la tasca creadora i les obres que hom haja realitzat en foment de la cultura al camp de les lletres, es crea el següent premi: Premi de les Lletres de la Generalitat Valenciana.

**Article segon** ****[1]****

Derogat.

DISPOSICIONS FINALS

**Primera**

Queda autoritzat el Conseller de Cultura, Educació i Ciència, per a dictar totes les disposicions necessàries per a l'aplicació i desenvolupament d'aquest Decret.

**Segona**

Aquest Decret entrarà en vigor el mateix dia de la publicació al Diari Oficial de la Generalitat Valenciana

València, a 10 de març de 1986.

El President de la Generalitat,

JOAN LERMA I BLASCO

El Conseller de Cultura, Educació i Ciència,

CEBRIA CISCAR I CASABAN

ANNEX

Bases per a la concessió del Premi de les Lletres de la Generalitat Valenciana ****[2]****

**Primera**

Podran optar i ser proposats al premi tots els autors valencians que estiguen vius, les obres dels quals, preferentment de creació literària en qualsevol de les seues manifestacions, hagen aconseguit el foment de la cultura a través del seu estudi i difusió i les aportacions dels quals hagen obert camins de renovació i innovació.

**Segona**

Podran proposar candidats al Premi de les Lletres de la Generalitat Valenciana el Consell Valencià de Cultura, els organismes oficials, les institucions culturals públiques i privades i qualsevol entitat cultural, educativa o científica de prestigi reconegut tant a l’àmbit de la Comunitat Valenciana com a l’àmbit estatal.

Així mateix, el jurat del premi també podrà proposar els candidats que considere mereixedors del guardó.

**Tercera**

Les propostes es faran per escrit i s'hi adjuntarà un currículum de l'autor nominat, especificant les raons per les quals se'l considera mereixedor del premi. També s'hi inclourà un certificat de l'acord adoptat per la institució o entitat que el proposa.

Aquestes propostes hauran de presentar-se a la Conselleria de Cultura, Educació i Ciència de la Generalitat Valenciana a partir de l’endemà de la publicació de la convocatòria del premi en el Diari Oficial de la Generalitat Valenciana i fins quaranta-vuit hores abans de la concessió del premi.

El jurat podrà proposar candidats fins i tot en les sessions deliberatives prèvies a la concessió del premi.

**Quarta** ****[3]****

Suprimida

**Cinquena**

El premi es concedirà indistintament als autors l'obra dels quals estiga escrita en qualsevol de les dues llengües oficials de la Comunitat Valenciana.

**Sisena**

El jurat, la presidència d'honor del qual ostentarà el Conseller de Cultura, Educació i Ciència, estarà compost per la Directora General de Patrimoni Cultural, que el presidirà, pel Secretari General de la Conselleria de Cultura, Educació i Ciència, el qual actuarà com a secretari del jurat, i per quatre membres designats pel Conseller de Cultura, Educació i Ciència.

**Setena**

La Conselleria de Cultura, Educació i Ciència es reserva, d’acord amb l'autor premiat, la possibilitat d'editar un llibre homenatge.

**Vuitena** ****[4]****

Suprimida.

---

****[1]****Article segon derogat pel **[Decret 247/1991, de 23 de desembre](http://www.docv.gva.es/index.php?id=26&sig=0003/1992&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D247%26ANYO_DISPOSICION%3D1991)**, del Consell de la Generalitat Valenciana, pel qual es modifica el Decret 32/1986, de 10 de març, pel qual es va crear el Premi de les Lletres de la Generalitat Valenciana. (DOCV núm. 1695 de 02.01.1992) Ref. Base de dades 0003/1992

****[2]****Bases redactades segons el **[Decret 247/1991, de 23 de desembre](http://www.docv.gva.es/index.php?id=26&sig=0003/1992&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D247%26ANYO_DISPOSICION%3D1991)**.

****[3]****Base Quarta suprimida pel **[Decret 107/2012, de 29 de juny](http://www.docv.gva.es/index.php?id=26&sig=006441/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D107%26ANYO_DISPOSICION%3D2012)**, del Consell, que modifica el Decret 32/1986, de 10 de març del Consell, pel qual es va crear el Premi de les Lletres de la Generalitat. (DOCV núm. 6808 de 02.07.2012).

Redacció anterior: *“El Premi de les Lletres de la Generalitat Valenciana, que tindrà caràcter bianual, es dota amb dos milions cinc-centes mil (2.500.000) pessetes, que es lliuraran a la persona guardonada en un acte públic.”*

****[4]****Base Vuitena suprimida pel **[Decret 107/2012, de 29 de juny](http://www.docv.gva.es/index.php?id=26&sig=006441/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D107%26ANYO_DISPOSICION%3D2012)**.

Redacció anterior: *“El premi serà indivisible i únic. No obstant això, es podrà declarar desert i, en aquest cas, l'import s'acumularà al de la convocatòria següent.”*


Còpia Permalink ELI